stanford-oval/wikipedia huggingface dataset:
עונת 2016/2017 ביורוליג
המשתתפות בתחרות

בשנים 2015–2017 מתקיים סכסוך רחב היקף בכדורסל האירופי, בו מתנגחות פיב"א אירופה ויול"ב בנושא תחרויות הכדורסל הכלל-יבשתיות של אירופה, ובמסגרתו נשמעו איומים מצד פיב"א על השעיה של התאחדויות כדורסל אירופיות (רשימה של גופים המפקחים על כדורסל באירופה) שקבוצותיהן משתתפות במפעלי יול"ב ממפעליה היבשתיים - כאשר באופן ספציפי מדובר על יורובאסקט 2017. ביוני 2016 קבע בית משפט כי אין לפיב"א סמכות להשעות התאחדויות ממפעליה עקב החלטותיהן של קבוצות המשתתפות במפעליהן. עקב כך מתקיימים בעונה זו באירופה ארבעה מפעלים כלל-יבשתיים: היורוליג והיורוקאפ של יול"ב, בהן משחקות הקבוצות שנחשבות לחלק מהדרגים הראשון והשני ביבשת בהתאמה, וליגת האלופות והיורופקאפ של פיב"א, בהן משחקות הקבוצות שנחשבות לחלק מהדרגים השלישי והרביעי.
המועדונים המובילים ביבשת, לפי תפיסת הנהלת היורוליג, יקבלו 11 רישיונות קבועים לליגה (כבעונות קודמות). עוד ארבעה כרטיסים יינתנו לאלופות הליגות הבאות: הליגה האדריאטית, ליגת ה-VTB, הבונדסליגה בכדורסל והיורוקאפ. הכרטיס האחרון יינתן בשיטת וילד קארד (אנ'), לפי שיקול דעת הנהלת הליגה, בראשות המנכ"ל ז'ורדי ברתומיאו. כרטיס הווילד קארד מיועד להיות מוחלף בעונה הבאה לכרטיס נוסף שיינתן לַקבוצה מליגת העל הספרדית בכדורסל שתסיים במקום הגבוה ביותר מבין הקבוצות חסרות הרישיון. קבוצה בעלת רישיון קבוע שתסיים במשך שלוש שנים ברציפות באחד משלושת המקומות האחרונים בטבלת העונה הסדירה - רישיונה יישלל. להלן רשימת המשתתפות על פי המפתח המוצג לעיל:
| משתתפות בעונה הסדירה |
| --- | --- | --- | --- |
| טורקיה אנאדולו אפס (ר) | ספרד סאסקי בסקוניה (ר) | יוון פנאתינייקוס (ר) | איטליה אולימפיה מילאנו (ר) |
| טורקיה פנרבחצ'ה (ר) | ספרד ברצלונה (ר) | רוסיה צסק"א מוסקבהמ(ר) | ליטא ז'לגיריס קובנה (ר) |
| טורקיה גלאטסראיי (י) | ספרד ריאל מדריד (ר) | רוסיה אוניקס קאזאן (V) | סרביה הכוכב האדום בלגרד (א) |
| טורקיה דרושפאקה (ו) | יוון אולימפיאקוס (ר) | ישראל מכבי תל אביב (ר) | גרמניה ברוזה במברג (ב) |

| קבוצה | עיר | אצטדיון | תכולה |
| --- | --- | --- | --- |
| טורקיה אנאדולו אפס | איסטנבול | אבדי איפקצ'י ארנה | 12,270 |
| ספרד סאסקי בסקוניה | ויטוריה | פרננדו בואסה ארנה | 15,504 |
| גרמניה ברוזה במברג | במברג | ברוזה ארנה | 6,249 |
| גרמניה ברוזה במברג | במברג | נירנברג ארנה | 8,200 |
| סרביה הכוכב האדום בלגרד | בלגרד | בלגרד ארנה | 18,386 |
| סרביה הכוכב האדום בלגרד | בלגרד | היכל פיוניר | 5,878 |
| רוסיה צסק"א מוסקבה | מוסקבה | מגה-ספורט ארנה | 13,126 |
| טורקיה דרושפאקה | איסטנבול | איסטנבול פולקסווגן ארנה | 5,240 |
| איטליה אולימפיה מילאנו | מילאנו | מדיולאנום פורום | 12,700 |
| איטליה אולימפיה מילאנו | מילאנו | פלאדסיו | 6,700 |
| ספרד ברצלונה | ברצלונה | פלאו בלאוגרנה | 7,585 |
| טורקיה פנרבחצ'ה | איסטנבול | אולקר ספורט ארנה | 13,059 |
| טורקיה גלאטסראיי | איסטנבול | אבדי איפקצ'י ארנה | 12,270 |
| ישראל מכבי תל אביב | תל אביב | היכל מנורה מבטחים | 10,383 |
| יוון אולימפיאקוס | פיראוס | היכל השלום והאחווה | 11,600 |
| יוון פנאתינייקוס | אתונה | אואקה ארנה | 18,989 |
| ספרד ריאל מדריד | מדריד | היכל ויזינק | 15,000 |
| רוסיה אוניקס קאזאן | קאזאן | באסקט-הול קאזאן | 7,482 |
| ליטא ז'לגיריס קובנה | קובנה | ז'לגיריס ארנה | 15,552 |
עונה סדירה

להלן טבלת העונה הסדירה - בה כל קבוצה שיחקה 30 משחקים:
|  | קבוצה | משחקים | ניצחונות | הפסדים | זכות | חובה | הפרש | אחוז |
| --- | --- | --- | --- | --- | --- | --- | --- | --- |
| 1. | ספרד ריאל מדריד | 30 | 23 | 7 | 2585 | 2353 | 232+ | 76.7% |
| 2. | רוסיה צסק"א מוסקבה | 30 | 22 | 8 | 2608 | 2355 | 253+ | 73.3% |
| 3. | יוון אולימפיאקוס | 30 | 20 | 10 | 2330 | 2221 | 109+ | 63.3% |
| 4. | יוון פנאתינייקוס | 30 | 19 | 11 | 2263 | 2187 | 76+ | 63.3% |
| 5. | טורקיה פנרבחצ'ה | 30 | 18 | 12 | 2256 | 2233 | 23+ | 60.0% |
| 6. | טורקיה אנאדולו אפס | 30 | 17 | 13 | 2472 | 2467 | 15+ | 56.7% |
| 7. | ספרד באסקוניה ויטוריה | 30 | 17 | 13 | 2445 | 2376 | 69+ | 56.7% |
| 8. | טורקיה דרושפאקה | 30 | 16 | 14 | 2358 | 2351 | 7+ | 53.3% |
| 9. | סרביה הכוכב האדום בלגרד | 30 | 16 | 14 | 2203 | 2194 | 9+ | 53.3% |
| 10. | ליטא ז'לגיריס קובנה | 30 | 14 | 16 | 2350 | 2391 | 41- | 46.7% |
| 11. | ספרד ברצלונה | 30 | 12 | 18 | 2134 | 2232 | 98- | 40.0% |
| 12. | טורקיה גלאטסראיי | 30 | 11 | 19 | 2345 | 2475 | 130- | 36.7% |
| 13. | גרמניה במברג | 30 | 10 | 20 | 2369 | 2404 | 35- | 33.3% |
| 14. | ישראל מכבי תל אביב | 30 | 10 | 20 | 2333 | 2493 | 160- | 33.3% |
| 15. | רוסיה אוניקס קאזאן | 30 | 8 | 22 | 2288 | 2408 | 120- | 26.7% |
| 16. | איטליה אולימפיה מילאנו | 30 | 8 | 22 | 2411 | 2606 | 195- | 26.7% |
מקרא:
העפילה לשלב ההצלבה
לא העפילה לשלב ההצלבה
עונה סדירה > פרסים

| החמישייה הראשונה> שחקן | החמישייה הראשונה> קבוצה | החמישייה השנייה> שחקן | החמישייה השנייה> קבוצה | סימוכין |
| --- | --- | --- | --- | --- |
| סרחיו יוי (2) | ספרד ריאל מדריד | מילוש תאודוסיץ' (6) | רוסיה צסק"א מוסקבה |  |
| ננדו דה קולו (3) | רוסיה צסק"א מוסקבה | בראד ואנאמייקר | טורקיה דרושפאקה |  |
| בוגדן בוגדנוביץ' | טורקיה פנרבחצ'ה | ניקולו מלי | גרמניה ברוזה במברג |  |
| יורגוס פרינטזיס | יוון אולימפיאקוס | בראיינט דאנסטון | טורקיה אנאדולו אפס |  |
| אפיי יודו (2) | טורקיה פנרבחצ'ה | גוסטבו איון (2) | ספרד ריאל מדריד |  |
| --- | --- |
שחקן (X): מציין את מספר הבחירות של השחקן לאחת מחמישיות העונה במשך הקריירה
מודגש: זוכה פרס ה-MVP של היורוליג
ספרד סרחיו יוי (ספרד ריאל מדריד)
ארצות הברית קית' לנגפורד (רוסיה אוניקס קאזאן)
הונגריה אדם האנגה (ספרד סאסקי בסקוניה)
סלובניה לוקה דונצ'יץ' (ספרד ריאל מדריד)
ארצות הברית אפיי יודו (טורקיה פנרבחצ'ה)
פלייאוף > המשחק על המקום שלישי

| 0 | 1 | 2 | 3 | 4 |
| --- | --- | --- | --- | --- |
| 21 במאי 2017 | ספרד ריאל מדריד | 94:70 | רוסיה צסק"א מוסקבה | סינאן ארדם, איסטנבול |
| 21 במאי 2017 | נק': איון, מאצ'יוליס (11)   ריב': איון (6)   אס': יוי (4)   מדד: איון (16) | (סיקור) | נק': היינס (14)   ריב': היינס (7)   אס': מילוש תאודוסיץ' (6)   מדד: היגינס, היינס (18) | סינאן ארדם, איסטנבול |
פלייאוף > משחק הגמר

| 0 | 1 | 2 | 3 | 4 |
| --- | --- | --- | --- | --- |
| 21 במאי 2017 | יוון אולימפיאקוס | 80:64 | טורקיה פנרבחצ'ה | סינאן ארדם, איסטנבול |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': בירץ' (14)   ריב': פאפאניקולאו (5)   אס': ספאנוליס (9)   מדד: בירץ' (16) | (סיקור) | נק': בוגדנוביץ', קאליניץ' (17)   ריב': יודו (9)   אס': קאליניץ', סלוקאס (5)   מדד: יודו (29) |  |
הערות שוליים

↑  מערכת וואלה! ספורט‏, רשמית: הפיינל פור של היורוליג ב-2017 ייערך באיסטנבול, באתר וואלה, 27 בספטמבר 2016
↑  אהרל'ה ויסברג‏, חריגה בזמן האוויר: כמה קבוצות היורוליג נאלצות לטוס העונה?, באתר וואלה, 4 בינואר 2017
↑  אהרל'ה ויסברג‏, לו"ז לו"ז סיטואיישן: האם קבוצות היורוליג יקרסו תחת העומס?, באתר וואלה, 17 בנובמבר 2016
↑  שינוי תקדימי ביורוליג: עבירות לעצירת מתפרצת ייחשבו בלתי ספורטיביות, באתר וואלה, 1 ביולי 2016
↑  אור שקדי‏, בית המשפט קבע: לפיב"א אסור להטיל סנקציות על איגודים, באתר וואלה, 4 ביוני 2016
↑  ביהמ"ש קבע: הסנקציות של פיב"א לא חוקיות, באתר ערוץ הספורט, 4 ביוני 2016
↑  יול"ב הציגה בפני הקבוצות את הפורמט החדש, באתר ONE‏, 15 במרץ 2016
↑  מכבי, י-ם ועוד 38: יול"ב פרסמה את המשתתפות, באתר ערוץ הספורט, 27 ביוני 2016
↑  ורד כהן‏, גורמים ביורוליג: "לא שוללים הצטרפות הפועל ירושלים", באתר וואלה, 24 במרץ 2017
↑  Brose Bamberg with first win in Euroleague 2016/2017
↑  Bestuhlung.
↑  KOMBANK ARENA.
↑  ХАЛА АЛЕКСАНДАР НИКОЛИЋ.
↑  CHI SIAMO.
↑  Venue Review: Fenerbahce Ulker Sports Arena.
↑  Capacity: 18,989 (maximum capacity for basketball games).
↑  ההכרזה על חמישיות עונת 2016/17, באתר היורוליג
| עונות במפעל הראשון בחשיבותו בכדורסל האירופי |
| --- | --- | --- |
| גביע אירופה לאלופות | 1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 |  |
| הליגה האירופית | 1991/1992 • 1992/1993 • 1993/1994 • 1994/1995 • 1995/1996 |  |
| פיב"א יורוליג | 1996/1997 • 1997/1998 • 1998/1999 • 1999/2000 |  |
| סופרוליג | 2000/2001 |  |
| יורוליג | 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 |  |
פומונה (קליפורניה)

פומונה (באנגלית: Pomona) היא עיר במחוז לוס אנג'לס, מדינת קליפורניה ושייכת למטרופולין של לוס אנג'לס. זאת העיר החמישית בגודלה במחוז לוס אנג'לס אחרי לוס אנג'לס, לונג ביץ', גלנדייל וסנטה קלריטה, וחיים בה כ-162,000 תושבים (2008).
העיר היא ביתו של הפוליטכניון של מדינת קליפורניה. בטכניון זה לומדים 24,000 תלמידים מדי שנה.
היסטוריה

פומונה הוקמה רשמית ב-6 בינואר 1888 והיא נקראת על שמה של פומונה, אלת הפירות של הרומאים. בסוף המאה ה-19, האזור היה בית גידול מצליח להדרים ועל כן שמה המתקשר לאלת הפירות הרומאית.
גאוגרפיה

פומונה שוכנת על שטח של 59.2 ק"מ רבועים, מזרחית ללוס אנג'לס ומהווה את הקצה המזרחי של מטרופולין לוס אנג'לס ומחוז לוס אנג'לס.
גבולותיה של העיר הם: העיר סן דימס מצפון-מערב, לה ורן וקלרמונט מצפון, מונטקלייר וצ'ינו ממזרח וצ'ינו הילס ודיאמונד בר מדרום.
חינוך

פומונה היא ביתם של שני מוסדות אקדמיים נחשבים: הפוליטכניון של מדינת קליפורניה אשר נחשב לאחד הטובים בארצות הברית. מוסד נחשב נוסף הוא האוניברסיטה המערבית למדעי הבריאות הממוקם במרכז העיר.
'מכללת פומונה' הוקמה בשנת 1887 אך שנתיים מאוחר יותר עברה לעיירה השכנה, קלרמונט.
פומוריאני

| --- | --- |
סמל פומוריאניסמל פומוריאני

 מדינה:  אוקראינה אוקראינה
 מחוז:  מחוז לבוב לבוב
 גובה:  323 מטרים
 אוכלוסייה:  ‏
  ‑ בעיירה:  1,272 (2022)
 קואורדינטות:  49°38′N 24°55′E﻿ / ﻿49.633°N 24.917°E﻿ / 49.633; 24.917
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפומוריאני(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפומוריאני(למפת מחוז לבוב רגילה) לבוב צ'רבונוהראד דרוהוביץ' סטרי בוריסלב סמביר זלוטשוב ברודי ז'ובקבה ווהלין רובנו טרנופול איוואנו-פרנקיבסק זקרפטיה פוליןפומוריאני(למפת מחוז לבוב מוגדלת) לבוב צ'רבונוהראד דרוהוביץ' סטרי בוריסלב סמביר זלוטשוב ברודי ז'ובקבה ווהלין רובנו טרנופול איוואנו-פרנקיבסק זקרפטיה פוליןפומוריאני  he tabBackground:;tabBorder:#aaa;defaultTab:0;
פומוריאני (באוקראינית: Поморяни; בפולנית: Pomorzany, פומוז'אני; ביידיש: פּאַמאָרן או פאמאַרין) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.
תולדות היישוב

פומוריאני נזכרת לראשונה באמצע המאה ה-14, ובתקופה זו התקיים לצדה מבצר. בשנת 1456 הוענקו ליישוב זכויות עיר. בסוף המאה ה-15 ובתחילת המאה ה-16 עמדה העיירה בפני מצור שהטילו עליה הטטרים.
בשנת 1630 עברה העיירה לבעלות משפחות האצולה סובייסקי, ובשנת 1648 עמדה העיירה במצור שהטילו עליה גייסותיו של חמלניצקי, בזכות ביצוריה החזקים. עם זאת, בשנת 1651 מתו רבים מיושבי העיירה כתוצאה ממגפה.
בתחילת המאה ה-18, במהלך המלחמה הצפונית הגדולה, הוחרבה העיירה מספר פעמים. בחלוקת פולין בסוף המאה ה-18 נכללה העיירה בתחום גליציה האוסטרית, ובתקופה זו ניטלו ממנה זכויותיה העירוניות. לאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.
יהודי היישוב

התיעוד הראשון לישיבת יהודים בעיירה הוא משנת 1605, ובאמצע המאה ה-17 הוענקו ליהודיה זכויות שונות. במהלך המאה ה-19 גדל היישוב היהודי בעיירה, ואלו נטלו חלק מרכזי בפיתוחה הכלכלי. מסוף המאה ה-19 עזבו את העיירה רבים מיהודיה, ובתחילת המאה ה-20 נמנו בה 1,910 יהודים. עקב מאורעות מלחמת העולם הראשונה, והנזק הרב שנגרם לעיירה, עזבו אותה יהודים נוספים.
בין מלחמות העולם השתקמה במעט הקהילה שבעיירה בסיוע הג'וינט, התקיימה בה פעילות ציונית ענפה, ופעלו בה בית ספר עברי ותלמוד תורה. בשנים אלה נמנו בעיירה 1,010 יהודים, כשליש מתושביה, ומעת לעת סבלו אלו מתקיפות אנטישמיות.
באוקטובר 1942, תחת הכיבוש הגרמני שלאחר מבצע ברברוסה, גורשו כ-1,450 יהודי העיירה לגטו זבורוב, ושם חלקו את גורל יתר יהודי המקום.
הערות שוליים

↑  נתוני מפקד, באתר ukrcensus.gov.ua, 2022
| --- | --- |
בקרת זהויות :  NLI: 987009647788705171  NKC: ge1086587  SUDOC: 176135510
פהד בלאן

| --- | --- |

 לידה:  22 במרץ 1933 Al-Kafr, סוריה 
 פטירה:  24 בדצמבר 1997 (בגיל 64) Al-Kafr, סוריה 
 מוקד פעילות:  סוריה 
 תקופת הפעילות:  מ-1957 
 שפה מועדפת:  ערבית 
 בן או בת זוג:  Mariam Fakhr Eddine 
 פרופיל ב-IMDb
 
פהד בלאן (בערבית: فهد بلان; 22 במרץ 1933 – 24 בדצמבר 1997) היה זמר ושחקן דרוזי-סורי פופולרי. כמו רוב דור האמנים שלו שהחלו את הקריירה בתחילת שנות השישים, הוא נחשף לעולם של השפעות. קולו ומראהו הפכו אותו לסמל של גבריות וזיכו אותו בתפקידי משחק רבים בצעירותו.
פהד בלאן נסע למצרים ועבד עם פריד אל-אטרש. הוא התחתן עם השחקנית מרים פכר א-דין והייתה לו קריירת משחק. לפחות אחד משיריו (מא אקדרשי עלא קידה) בוצע בניב מצרי. רוב שיריו מבוצעים בניב חוראני האופייני לדרום סוריה ולצפון ירדן. שיר אחד נעשה בערבית ספרותית (Jassa El Tabibo Liya Nabadhi). לפהד בלאן היה קול חזק ויפה להפליא שנהג להטיל צל על מנגינת השיר. רבים רואים בשיריו "Larchab Haddak Yal Motor" וכן "Irkibna 3al Houssan" כבסיס לז'אנר במוזיקה הערבית שנודע לאחר מכן כ"שירים מההרים" (בערבית: الأغنية الجبلية).
לקריאה נוספת

Zuhur, Sherifa, Asmahan's secrets: woman, war and song, University of Texas Press, 2000
הערות שוליים

↑  "هل الفاء جمعت بين "فريد الأطرش" و"فهد بلان"؟". esyria (בערבית). 26 בדצמבר 2009. נבדק ב-12 בדצמבר 2017. {{cite news}}:  (עזרה)
↑  Zuhur, Sherifa (2001). Colors of enchantment: theater, dance, music and the visual arts of the Middle East. American University in Cairo Press. p. 296. ISBN 978-977-424-607-4.
↑  Moubayed, Sami M. (2006). Steel & silk: men and women who shaped Syria 1900-2000. Cune Press. p. 575. ISBN 978-1-885942-40-1.
↑  Zuhur, S. (2003). "Building a Man on Stage: Masculinity, Romance, and Performance according to Farid al-Atrash". Men and Masculinities. 5 (3): 275. doi:10.1177/1097184X02238527.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פהד בלאן".
| --- | --- |
בקרת זהויות :  ISNI: 0000 0001 2267 0249  LCCN: n2011050979  MusicBrainz: 751277fd-b5d2-47dc-84e2-9617feba628a  VIAF: 172539376   WorldCat (עם VIAF): 172539376 
ערך זה הוא קצרמרבנושא מוזיקאים ובנושא סוריה. אתם מוזמנים לתרום לוויקיפדיה ו.
סקוט לאנג (היקום הקולנועי של מארוול)

| --- | --- |

סקוט לאנג בגילומו של פול ראד, כפי שהוא מופיע בכרזה הרשמית לסרט היקום הקולנועי של מארוול "אנטמן והצרעה".
 הופעה ראשונה:  איש הנמלה 
 גילום הדמות:  פול ראד בזלו ולון לקלר (בינקותו) ג'קסון דאן (בצעירותו) לי מור (בזקנתו)
 דיבוב:  פול ראד ("מה אם...?")
 מידע
 שם אמיתי:  סקוט לאנג
 כינויים:  איש הנמלה
 מין:  זכר
 דמויות קשורות
 חברים:  סטיב רוג'רס הופ ואן דיין האנק פים ג'אנט ואן דיין קלינט ברטון סם וילסון נטשה רומנוף ברוס באנר
 אויבים:  תאנוס דארן קרוס אווה סטאר קאנג הכובש
 
סקוט לאנג (באנגלית: Scott Lang) הידוע גם בכינויו איש הנמלה (Ant-Man), הוא דמות בדיונית המגולמת על ידי פול ראד בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
סקוט הוא גנב שהפך לגיבור-על לאחר שקיבל גישה לטכנולוגיה של האנק פים והכשרה. עיקר ההכשרה היה בשימוש בחליפה מתקדמת המאפשרת לו לשנות גודל, וכן לתקשר עם נמלים. סקוט מגויס על ידי סטיב רוג'רס להצטרף לנוקמים. בעקבות ההבזק, סקוט מניח את הבסיס לשימוש במסע בזמן כאמצעי לביטול מעשיו של תאנוס. הנוקמים מצליחים להשיג את אבני האינסוף מצירי זמן חלופיים ומשיבים לחיים טריליוני חיים ברחבי היקום. סקוט משתתף בקרב האחרון מול תאנוס. לאחר מכן, סקוט מתאחד עם חברתו הופ ואן דיין ובתו קאסי, תוך שהוא כותב ביוגרפיה על חייו. לאחר שנלכד בשוגג במימד הקוונטים, הוא נתקל בקאנג הכובש ומונע ממנו לברוח.
נכון לשנת 2023, סקוט לאנג הופיע בחמישה סרטים: "אנטמן", "קפטן אמריקה: מלחמת האזרחים", "אנטמן והצרעה", "הנוקמים: סוף המשחק" ו"אנטמן והצרעה: קוונטומאניה". כמו כן, גרסאות חלופיות של הדמות מופיעות בסדרה "מה אם...?" בדיבובו של ראד. בזלו ולון לקלר גילמו את סקוט התינוק, ג'קסון דאן מגלם את סקוט בן ה-12 ולי מור מגלם את סקוט בן ה-93.
ביוגרפיה בדיונית > ראשית חייו

סקוט לאנג סיים את לימודיו במכון הטכנולוגי של מסצ'וסטס עם תואר בהנדסה, אך פנה לחיי פשע כדי להעניש תאגיד שהונה את לקוחותיו. בזמן שהיה בכלא, אשתו מגי התגרשה ממנו וקיבלה את המשמורת על בתם, קאסי.
ביוגרפיה בדיונית > הפיכה לאיש הנמלה

בשנת 2015, סקוט משוחרר על תנאי ועובר לגור עם לואיס, חברו לשעבר לתא. הוא מבקר את קאסי ללא הודעה מוקדמת, ומגי וארוסה, בלש המשטרה ג'ים פקסטון, מייסרים אותו על שלא שילם מזונות. סקוט לא מסוגל להחזיק בעבודה בגלל עברו הפלילי, ומסכים להצטרף ללואיס וצוותו לפריצה. בעקבות עצה, סקוט פורץ לבית ומפצח את הכספת שבו, רק כדי לגלות ולגנוב חליפת אופנוע ישנה. כשהוא מודד את החליפה, הוא מתכווץ לגודל של חרק. הוא מחזיר את החליפה לבית אך נעצר ומשוחרר מהכלא על ידי האנק פים, בעל הבית שאליו פרץ.
האנק חושף שפעל בעבר בתור גיבור העל בשם איש הנמלה ותמרן את סקוט לגנוב את החליפה כמבחן. האנק מגלה שהוא רוצה שסקוט יגנוב את חליפת היילוג'אקט מבן חסותו לשעבר, דארן קרוס, ששיחזר את טכנולוגית "חלקיקי פים" שלו. האנק ובתו הופ ואן דיין מאמנים את סקוט להילחם, להשתמש בחליפת איש הנמלה ולשלוט בנמלים. האנק מגלה שאמה של הופ, ג'אנט ואן דיין, נעלמה במימד הקוונטים התת-אטומי בזמן שניטרלה טיל גרעיני סובייטי למעלה מ-30 שנה קודם לכן. האנק מזהיר את סקוט שהוא עלול לסבול מגורל דומה אם יעקוף את הרגולטור של החליפה שלו.
סקוט נשלח לגנוב מכשיר ממתחם הנוקמים. הוא נלחם לזמן קצר בסם וילסון ומביס אותו. סקוט, יחד עם צוותו ונחיל נמלים מעופפות, חודר למפקדה של "פים טכנולוגיות" כשקרוס מארח טקס בבניין כדי לחשוף את חליפת היילוג'אקט המשוכללת שלו. סקוט והופ הורגים סוכני הידרה באירוע, מפעילים חומרי נפץ ומפוצצים את הבניין. קרוס עוטה את חליפת היילוג'אקט ולוקח את קאסי כבת ערובה כדי לפתות את סקוט לקרב. סקוט עוקף את הרגולטור ומתכווץ לגודל תת-אטומי. הוא חודר לחליפה של קרוס ומחבל בה, הורג את קרוס. סקוט נעלם לתוך מימד הקוונטים, אך מצליח להפוך את ההשפעות וחוזר לעולם הרגיל. מתוך הכרת תודה, פקסטון מחפה על סקוט כדי להרחיקו מהכלא.
ביוגרפיה בדיונית > מגויס על ידי סטיב רוג'רס

בשנת 2016, סקוט מגויס על ידי וילסון לעזור לסטיב רוג'רס, שהפך למבוקש בעקבות יישום הסכמי סוקוביה. קלינט ברטון וונדה מקסימוף אוספים את סקוט ולוקחים אותו לשדה התעופה בלייפציג כדי להצטרף לרוג'רס, וילסון ובאקי בארנס. בשדה התעופה הם מתעמתים עם טוני סטארק, נטשה רומנוף, ג'יימס רודס, טצ'אלה, פיטר פארקר וויז'ן. במהלך הקרב, סקוט משתמש בחליפה שלו כדי לגדול לגודל עצום, מה שמאפשר לרוג'רס ובארנס לברוח. סקוט מופל על ידי פארקר, סטארק ורודס, נלכד ונשלח לרפסודה, מתקן כליאה צף, לצד וילסון, ברטון ומקסימוף. מאוחר יותר הם משוחררים על ידי רוג'רס ורומנוף. סקוט, לצד ברטון, מנהלים משא ומתן עם תדאוס רוס וממשלת ארצות הברית, ושוהים במעצר בית.
ביוגרפיה בדיונית > עבודה עם הצרעה

בשנת 2018, סקוט מגלה שהוא נשזר ללא ידיעתו עם ג'אנט ואן דיין לאחר שהוא מקבל ממנה הודעה ממימד הקוונטים. סקוט יוצר קשר עם האנק לגבי ג'אנט, שיחד עם הופ, חוטף את סקוט, ומשאיר פיתיון כדי לא לעורר חשד אצל סוכן ה-FBI ג'ימי וו. הם עובדים על בניית מנהרה יציבה כדי שיוכלו לקחת רכב למימד הקוונטים ולהשיב את ג'אנט. הם מארגנים את קניית החלק הדרוש למנהרה מסוחר השוק השחור סוני בורץ'. בורץ' מבין את הרווח הפוטנציאלי שניתן להרוויח מהמחקר של האנק ובוגד בהם. הצרעה נלחמת בבורץ' ואנשיו עד שהיא מותקפת על ידי אישה רעולת פנים לא יציבה מבחינה קוונטית. סקוט מנסה לעזור להדוף את האישה, אבל היא בורחת עם המעבדה של האנק, שכווצה לגודל של מזוודה. השותף המנוכר לשעבר של האנק, ביל פוסטר, עוזר להם לאתר את המעבדה, שם "רוח" לוכדת את השלישייה וחושפת שהיא אווה סטאר. אביה אליאס, עוד אחד משותפיו לשעבר של האנק, מת יחד עם אשתו במהלך ניסוי שגרם למצבה הלא יציב של סטאר.
פוסטר מגלה שסטאר גוססת וסובלת מכאבים מתמידים כתוצאה ממצבה, והם מתכננים לרפא אותה באמצעות האנרגיה הקוונטית של ג'אנט. מתוך אמונה שזה יהרוג את ג'אנט, האנק מסרב לעזור להם ונמלט עם הופ, סקוט והמעבדה. האנק, הופ וסקוט פותחים גרסה יציבה של המנהרה ומצליחים ליצור קשר עם ג'אנט. ג'אנט מוסרת להם מיקום מדויק למצוא אותה אך מזהירה שיש להם רק שעתיים לפני שהטבע הלא יציב של המימד יפריד ביניהם. סקוט חוזר הביתה לפני שוו מגיע, בעוד האנק והופ נעצרים על ידי ה-FBI, מה שמאפשר לסטאר לקחת את המעבדה. סקוט משחרר את האנק והופ ממעצר והם משחזרים את המעבדה בעזרתו של לואיס. סטאר, בורץ' ואנשיו תוקפים, אבל האנק וג'אנט חוזרים בשלום ממימד הקוונטים, וג'אנט מעניקה מרצונה חלק מהאנרגיה שלה לסטאר כדי לייצב אותה זמנית. סקוט חוזר הביתה פעם נוספת, בדיוק בזמן כדי שוו, שכעת חשדן, ישחרר אותו ממעצר בית.
מאוחר יותר, האנק, ג'אנט, הופ וסקוט משתמשים במנהרה הקוונטית הקטנה יותר שנבנתה בטנדר של לואיס ומתכננים לאסוף אנרגיה קוונטית כדי לעזור לסטאר להישאר יציבה. עם זאת, בזמן שסקוט נמצא במימד הקוונטים, הוא נלכד פתאום.
ביוגרפיה בדיונית > מסע בזמן

בשנת 2023, סקוט משתחרר ממימד הקוונטים לאחר שחולדה מפעילה בשוגג את המנהרה הקוונטית והוא מוצא את עצמו במחסן. עד מהרה הוא לומד על ההתפוררות, ממהר לביתה של קאסי ומגלה שהיא עדיין בחיים. לאחר שנודע לו על מה שקרה, סקוט מגיע למתחם הנוקמים. הוא מסביר לרוג'רס ורומנוף שהוא חווה רק חמש שעות במימד הקוונטים, ומעלה השערה שהמימד יכול לשמש כאמצעי למסע בזמן. השלישייה מבקרת את סטארק בביתו ומסבירה את התוכנית שלהם למסע בזמן כדי להשיג את אבני האינסוף מצירי זמן חלופיים ולהשתמש בהם כדי לבטל את ההתפוררות, אבל סטארק מסרב. לאחר מכן הם נפגשים עם ברוס באנר והוא מסכים לעזור להם. אולם, הניסיונות הראשוניים שלהם למסע בזמן אינם מוצלחים, וסקוט הופך לתינוק, ילד וקשיש. סטארק מתרכך ומגיע לעזור.
ברגע שתור, רוקט ראקון, נביולה, רודס וברטון חוזרים למתחם, הם מגבשים תוכנית. סקוט מצטרף לבאנר, רוג'רס וסטארק, והארבעה מגיעים לניו יורק במהלך הפלישה של לוקי בשנת 2012. הניסיון של סקוט לגנוב את אבן החלל משתבש, ומחייב את רוג'רס וסטארק לנסוע לשנת 1970 ולהשיג בחזרה גם את אבן החלל וגם חלקיקי פים נוספים. לאחר מכן באנר משיב לחיים בהצלחה טריליוני חיים ברחבי היקום. עם זאת, תאנוס חלופי משנת 2014 מגיע ופותח במתקפה. סקוט מציל את רוקט, באנר ורודס, ומשתתף בקרב האחרון נגד תאנוס וצבאו, כשהוא מתאחד עם הופ ששבה לחיים. סקוט הורג את קול אובסידיאן במהלך הקרב. לאחר שסטארק הקריב את חייו כדי לנצח את תאנוס וצבאו, סקוט חוזר הביתה ומבלה עם הופ וקאסי. כשבוע לאחר מכן, סקוט, יחד עם הופ, האנק וג'אנט ששבו לחיים, משתתפים בהלוויה של סטארק.
ביוגרפיה בדיונית > היתקלות בקאנג

בשנת 2025, סקוט כתב והוציא לאור ביוגרפיה בשם "Look Out for the Little Guy".
בשנת 2026, כשסקוט מסתובב ברחבי העיר, אנשים זרים מזהים אותו ומברכים אותו. כמו כן, כשהוא הולך לבתי קפה או מסעדות, משלמים עבורו. סקוט גם שמר על ידידות עם הסוכן וו. לאחר אירוע חתימת ספרים בחנות ספרים, הוא מקבל הודעה מהמשטרה והולך לתחנה כדי לשחרר את קאסי, שכיווצה ניידת משטרה בזמן שניסתה לעזור למחנה חסרי בית שנעקרו בהתפוררות. הם חוזרים לביתם של פים ואוכלים ארוחת ערב שבה קאסי מגלה שהיא, הופ והאנק עבדו יחד על לוויין קוונטי במרתף.
עם הפעלת הלוויין, פורטל נפתח והאנק וג'אנט נשאבים למימד הקוונטים. הופ, קאסי וסקוט נכנסים גם הם אחריהם. סקוט וקאסי מופרדים מהאחרים ונתקלים במינים שונים של יצורים שחיים במימד הקוונטים. נאמר לסקוט שמישהו מחפש אותו בגלל הקשר שלו עם ג'אנט. הם נתפסים על ידי חיילים ודארן קרוס – ששרד את המפגש הקודם ביניהם והפך לאדם שעבר מוטציה, משופר קיברנטית עם ראש גדול מהממוצע הידוע בשם .M.O.D.O.K. סקוט וקאסי מוכנסים לתאי מעצר בכלא ופוגשים את קאנג הכובש.
קאנג חוקר את סקוט, ומגלה שהוא זקוק לו כדי להשיב לעצמו ליבת כוח הרב-יקום המניעה את הספינה שלו שתאפשר לקאנג להימלט ממימד הקוונטים. סקוט מסרב בתחילה, אך מאוחר יותר עושה עסקה עם קאנג על מנת להציל חייה של קאסי. בעודו מנסה להשיג את ליבת הרב-יקום, סקוט פוגש גרסאות רבות אחרות שלו. סקוט, בעזרת הופ, מכווץ את המנוע לגודלו הרגיל.
קאנג לוקח בכוח את המנוע מסקוט מבלי להחזיר את קאסי, מפר את העסקה שלהם, ומתחיל לנסות לברוח. לאחר שסקוט והופ מנסים להשיב מלחמה, קאנג גורם להם לאבד את ההכרה. האנק מופיע עם נמלים שחיו במימד הקוונטים וכתוצאה מכך הפכו לחכמות יותר. סקוט, הופ והאנק עושים את דרכם לאימפריה של קאנג כדי לנסות למנוע מקאנג לברוח וכדי לנסות להציל את קאסי.
סקוט נקלע לקרב קצר עם קאנג עד שהנמלים מתקהלות סביב קאנג, נותנות לסקוט זמן כדי לעצור את הספינה מלהתניע. ג'אנט מצליחה לפתוח עבורם פורטל כדי לברוח, אבל לפני שסקוט מצליח לעבור הוא מתעמת עם קאנג. קאנג מכניע את סקוט וכמעט הורג אותו, אך סקוט ניצל על ידי הופ ושניהם דוחפים את קאנג למנוע, ולכאורה הורגים אותו. לאחר מכן סקוט והופ עושים את דרכם דרך הפורטל ויוצאים ממימד הקוונטים.
מספר ימים לאחר מכן, סקוט חוזר לחיים רגילים, אך הופך לפרנואידי וחושב על כך שקאנג אמר שהוא מונע ממשהו יותר גרוע לקרות. סקוט מתחיל לתהות אם קאנג באמת מת או שאולי הוא גרם בטעות למשהו גרוע יותר לקרות, אך מתנער מכך.
גרסאות חלופיות > סערת הסתברות

בשנת 2026, סקוט מארץ-616, מוחזר למימד הקוונטים ונתקל בסערת הסתברות, שבה הוא פוגש מספר אינסופי של גרסאות חלופיות של עצמו, כאשר סקוט אחד מעולם לא הפך לאיש הנמלה והוא רק עובד של בסקין-רובינס, וסקוט אחר בצורת ענק נפרם לרצועות למוות.